பல்கலைக்கழகம் மற்றும் கல்லூரிகளின் ஆசிரியர் பணிக்கான செட் தேர்வை அன்னை தெரசா பல்கலைக்கழகம் தொடர்ந்து மூன்றாவது ஆண்டாக இந்த ஆண்டும் நடத்தியது. 04.03.2018 அன்று நடத்தப்பட்ட செட் தேர்வுகளின் இரண்டாம் தாளில் கேட்கப்பட்ட 50 வினாக்களில் 43 வினாக்கள் அதற்கு முந்தைய இரு தேர்வுகளில் கேட்கப்பட்ட வினாக்களில் இருந்து எடுக்கப்பட்டவை. சிலர் எளிதாக வெற்றிபெற வேண்டும் என்பதற்காக இவ்வாறு செய்யப்பட்டதாகவும், இதன் பின்னணியில் ஊழல் நடந்திருக்கலாம் என்றும் குற்றச்சாட்டுகள் எழுந்துள்ளன. மேலும், அன்னை தெரசா பல்கலை சார்பில், கடந்த இரு ஆண்டுகளாக நடத்தப்பட்ட செட் தேர்வில் தேர்ச்சி வழங்குவதற்காக, ஏராளமானோரிடமிருந்து தலா ரூ. 6 லட்சம் கையூட்டு வாங்கப்பட்டதாகக் குற்றச்சாட்டுகள் எழுந்துள்ளன.